**Forslag til brev/mail til leverandører om PFAS**

Kære [*leverandør*]

Hos [*firmanavn*] vil vi gerne være på forkant med kommende EU-lovkrav om begrænsning af produktion, anvendelse og markedsføring af PFAS, som forventes vedtaget i 2025. Derfor vil vi bede jer oplyse om [*produkt*] indeholder PFAS.

Nogle PFAS er allerede forbudt eller begrænset i EU, herunder PFOS, PFOA og C9-C14 PFCA, men begrænsningsforslaget dækker alle PFAS. PFAS (Per- og polyfluoroalkyl-stoffer) er defineret som alle kemiske stoffer, der som minimum indeholder en perfluoreret methyl gruppe (-CF3) eller en polyfluoreret methylene gruppe (-CF2-).

PFAS bruges typisk på grund af stoffernes vand- og smudsafvisende egenskaber og kan både indgå i produktets materiale (f.eks. i en vandtæt membran), være brugt i efterbehandlingen og/eller som hjælpestoffer i produktionen. Hvis I ikke ved om ”produkt” indeholder PFAS, vil vi bede jer spørge jeres leverandører, om de bruger PFAS.

Hvis produktet er PFAS-fri, vil vi gerne have oplyst navn og/eller CAS-nummer på det stof, der giver den vand- og smudsafvisende egenskab. Alternativt kan I oplyse om stoffet indeholder en CF2 eller CF3 gruppe.

PFAS Lovforslaget kan læses her: <https://echa.europa.eu/da/restrictions-under-consideration/-/substance-rev/72301/term>

Vi vil gerne bede jer svare skriftligt inden [*dd.mm.åååå*].

Med venlig hilsen

[*xxxxx*]